Riad

thumb|330px Riad (الرياض‎ ar-Riyāḍ) on Saudi-Arabian pääkaupunki ja suurin kaupunki.

Tule
Riad on kaukana kaikesta ja keskellä ei mitään, joten järkevintä on saapua lentokoneella.

Lentokoneella
King Khaledin lentoasema sijaitsee 35 kilometriä kaupungin pohjoispuolella. Suomesta voi lentää Riadiin esimerkiksi bmi:n lennolla Lontoon kautta tai Emiratesin lennolla Dubain kautta. Myös Air France lentää Pariisista kaupunkiin. Paikallinen Saudi Arabian Airlines lentää muutamaan suureen Euroopaan kaupunkiin.

Liiku
Julkinen liikenne Riadissa on käytännössä olematonta. Joitain busseja lukuunottamatta autolla kulkeminen on käytännössä ainoa vaihtoehto. Jalkakäytäviä tai suojateitä ei monin paikoin ole, ja usein tuskaisen paahtava kuumuus vie viimeisetkin halut kävellä ympäriinsä. Riadissa ei myöskään ole katuosoitteita, joten parasta onkin opetella muutama kiintopiste, joiden avulla löytää ympäriinsä.

Autolla
Parhaimmillaan Riadissa liikkuminen tapahtuu siis omalla autolla. Liikenne on pohjoismaalaisittain hektistä, mutta selvittävissä kuitenkin. Monilta teiltä ei ole lainkaan mahdollista kääntyä vasemmalle, joten U-käännösten teko on tavallista. Ruuhka-aikaan liikenne saattaa jumittaa pahasti, kun taas rukousaikoina voi olla hiljaisempaa. Bensa on puoli-ilmaista, joten autokanta on vahvasti keskittynyt isompiin malleihin.

Taksilla
Autottomien on usein tyytyminen taksikyytiin. Keskustassa takseja kulkee tiheään, mutta laitakaupungilla tai yöllä kyydin löytäminen voi tuottaa hankaluuksia. Useimmat kuskit laittavat mittarin päälle ihan mukisematta (5 SR alkumaksu ja 1,60 SR/km ensimmäisen kilometrin jälkeen), joskin kiinteän hinnan sopimalla voit päästä hieman halvemmalla. Kuskien englannin kielen taito vaihtelee, mutta erityisesti intialaiset ja pakistanilaiset kuskit puhuvat hyvin englantia. Arabiaksi kirjoitettu määränpää voi auttaa perille kielimuurista huolimatta. Taksin kyytiin noustaessa on syytä selvittää kielellinen yhteisymmärrys, sekä tietääkö kuski määränpäätä. Monesti kuskit nyökyttelevät päätä, ottavat asiakkaat kyytiin ja lähtevät ajamaan summittaiseen suuntaan. Tänä aikana taksamittarin rullatessa he selvittävät määränpäätä esimerkiksi puhelimella tai ajamalla tutun henkilön luokse kysymään suuntaa.

Bussilla
Kaupungissa kulkee pieniä busseja (kertamaksu 3 rialia), mutta näiden käyttö on usein äärimmäisen hankalaa. Merkittyjä pysäkkejä ei ole ja kaikki reittitieto on kirjoitettu vain arabiaksi.

Kävellen
Kävely on Riadissa harvoin järkevä vaihtoehto. Ylikulkuja, suojateitä tai edes jalkakäytäviä ei aina ole ja autoilijat eivät juuri jalankulkijoita väistele. Ja jos tämä ei vielä riitä, paahtava kuumuus vie yleensä viimeisetkin halut liikkua jalan.

Osta
Shoppailu on Riadissa ajanvietettä niin monelle paikalliselle kuin ulkomaalaisellekin. Kehäteiden varsilta löytyy valtavan kokoisia ostoskeskuksia ja parin pääkadun varteen on kasautunut kasapäin pienempiä liikkeitä. Ostoskeskukset muistuttavat tarjonnaltaan usein toisiaan ja suurin osa liikkeistä myy naisten vaatteita.

Arvonlisäveroa ei ole, joten hinnat ovat usein edullisia meikäläisittäin.


 * Olaya Roadille ja sen muutamalle poikkikadulle on keskittynyt paljon vaate- ja kenkäkauppoja, kahviloita, ravintoloita ja pienempiä ostoskeskuksia.


 * Granada Center (Itäisen ja pohjoisen kehäteiden risteyksessä). Valtava ostari, jonka kyljessä on myös Carrefour-tavaratalo. Paljon vaatekauppoja, mutta myös elektroniikkaa edukkaaseen hintaan myyvä Extra.

Juo
Virvoitusjuomat ovat halvempia kuin vesi. Alkoholi on laitonta.

Kahvilat
Kahviloita ja teehuoneita on joka nurkassa.

Baarit & pubit
Riadissa ei ole baareja tai pubeja.

Edulliset

 * Al Jazeera Hotel os. Al Bathaa Street, puh. +966 1 412 3479 (alkaen SR60/100)
 * Al Batraa os. Al-Dai'ri Ring Road, puh. +966 1 248 4310

Hintavat

 * Korkeatasoinen ja mukava skandinavialaisvaikutteinen hotelli, joka on kuitenkin hieman syrjässä kaikesta. Hyvä kuntosali uima-altaineen ja saunoineen, ilmainen Internet ja kelvollinen aamiainen.

Pysy turvassa
Saudiarabialaiset naiset käyttävät abayaa, niin myös ulkomaalaisten naisten tulee käyttää! Abayoita myydään lähes kaikissa Riadin kaupoissa.

Jatka matkaa

 * Bahrain &mdash; Kun hiekka saudeissa alkaa kuivata kurkkua liiaksi, ei matka tähän verrattain vapaamieliseen saarivaltioon ole turhan pitkä. Ajomatka kestää nelisen tuntia ja lentokoneellakin pääsee.

Riad Riyadh Riado リヤド Riyad Rijad Riade Saudi-Arabia